CELEX: 32022D0381
Language: mt
Date: 2022-03-04 00:00:00
Title: Deċiżjoni ta’ Implimentazzjoni tal-Kummissjoni (UE) 2022/381 tal-4 ta’ Marzu 2022 li temenda d-Deċiżjoni ta’ Implimentazzjoni (UE) 2019/450 fir-rigward tal-pubblikazzjoni tar-referenzi tad-Dokumenti Ewropej ta’ Valutazzjoni għas-sistema ta’ pannelli rinfurzati strutturali tal-EPS b’densità għolja għal unitajiet tal-bini u għal prodotti oħra għall-bini (Test b’rilevanza għaż-ŻEE)

7.3.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 75/1
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2022/381
         tal-4 ta’ Marzu 2022
         li temenda d-Deċiżjoni ta’ Implimentazzjoni (UE) 2019/450 fir-rigward tal-pubblikazzjoni tar-referenzi tad-Dokumenti Ewropej ta’ Valutazzjoni għas-sistema ta’ pannelli rinfurzati strutturali tal-EPS b’densità għolja għal unitajiet tal-bini u għal prodotti oħra għall-bini
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 305/2011 tal-Parlament Ewropew u tal-Kunsill tad-9 ta’ Marzu 2011 li jistabbilixxi kundizzjonijiet armonizzati għall-kummerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE (1), u b’mod partikolari l-Artikolu 22 tiegħu,
         Billi:
         
                     (1)
                  
                  
                     F’konformità mar-Regolament (UE) Nru 305/2011, il-Korpi tal-Valutazzjoni Teknika għandhom jużaw il-metodi u l-kriterji provduti fid-Dokumenti Ewropej ta’ Valutazzjoni, li r-referenzi tagħhom ġew ippubblikati f’Il-Ġurnal Uffiċjali tal-Unjoni Ewropea, għall-valutazzjoni tal-prestazzjoni tal-prodotti għall-bini koperti minn dawk id-dokumenti b’rabta mal-karatteristiċi essenzjali tagħhom.
                  
               
                     (2)
                  
                  
                     F’konformità mal-Artikolu 19 tar-Regolament (UE) Nru 305/2011, b’segwitu għal diversi talbiet mill-manifatturi għal Valutazzjonijiet Tekniċi Ewropej, l-organizzazzjoni tal-Korpi tal-Valutazzjoni Teknika fasslet u adottat 10 Dokumenti Ewropej ta’ Valutazzjoni.
                  
               
                     (3)
                  
                  
                     Id-Dokumenti Ewropej ta’ Valutazzjoni li ġew imfassla u adottati mill-organizzazzjoni tal-Korpi tal-Valutazzjoni Teknika huma relatati mal-prodotti għall-bini li ġejjin:
                     
                                 —
                              
                              
                                 sistema ta’ pannelli rinfurzati strutturali tal-EPS b’densità għolja għal unitajiet tal-bini;
                              
                           
                                 —
                              
                              
                                 kitt tal-bini abbażi ta’ pannelli massivi bi struttura ta’ qafas tal-metall;
                              
                           
                                 —
                              
                              
                                 parapett/ilqugħ tal-ħġieġ strutturali fi struttura cantilever;
                              
                           
                                 —
                              
                              
                                 iżolament termali ffurmat fil-post magħmul minn foam b’bażi minerali;
                              
                           
                                 —
                              
                              
                                 ankra installata minn qabel għall-irbit ta’ elementi ta’ faċċati tal-konkrit;
                              
                           
                                 —
                              
                              
                                 sistema ta’ ħoloq tal-cable għall-konnessjoni ta’ elementi tal-konkrit prefabbrikati u mferra’ fil-post;
                              
                           
                                 —
                              
                              
                                 kitt għal sistema ta’ ċmieni b’ħajt esterjuri magħmul mill-konkrit u bi trombi taċ-ċmieni tat-tafal/taċ-ċeramika flimkien ma’ trombi taċ-ċmieni tal-plastik jew tal-metall u kanali supplimentari;
                              
                           
                                 —
                              
                              
                                 inforra, magħmula mill-fibri tal-ħġieġ u minn sustanzi minerali u organiċi, użata għall-kisi mill-ġdid ta’ kanali għal skopijiet ta’ ventilazzjoni;
                              
                           
                                 —
                              
                              
                                 sistema ta’ ventilazzjoni magħmula minn suf minerali b’kisi fuq barra u fuq ġewwa;
                              
                           
                                 —
                              
                              
                                 sodda tal-art tal-konkos abbażi tas-siment għal applikazzjonijiet interni u esterni.
                              
                           
               
                     (4)
                  
                  
                     Id-Dokumenti Ewropej ta’ Valutazzjoni mfassla u adottati mill-organizzazzjoni tal-Korpi tal-Valutazzjoni Teknika jissodisfaw l-esiġenzi fir-rigward tar-rekwiżiti bażiċi għax-xogħlijiet ta’ bini stabbiliti fl-Anness I tar-Regolament (UE) Nru 305/2011. Għalhekk jixraq li r-referenzi ta’ dawk id-Dokumenti Ewropej ta’ Valutazzjoni jiġu ppubblikati f’Il-Ġurnal Uffiċjali tal-Unjoni Ewropea.
                  
               
                     (5)
                  
                  
                     Il-lista tar-referenzi tad-Dokumenti Ewropej ta’ Valutazzjoni ġiet ippubblikata bid-Deċiżjoni ta’ Implimentazzjoni tal-Kummissjoni (UE) 2019/450 (2). Għal raġunijiet ta’ ċarezza, jenħtieġ li r-referenzi tad-Dokumenti Ewropej ta’ Valutazzjoni l-ġodda jiżdiedu ma’ dik il-lista.
                  
               
                     (6)
                  
                  
                     Għalhekk, jenħtieġ li d-Deċiżjoni ta’ Implimentazzjoni (UE) 2019/450 tiġi emendata skont dan.
                  
               
                     (7)
                  
                  
                     Sabiex jiġi ffaċilitat l-użu tad-Dokumenti Ewropej ta’ Valutazzjoni minn kmieni kemm jista’ jkun, jenħtieġ li din id-Deċiżjoni tidħol fis-seħħ fil-jum tal-pubblikazzjoni tagħha,
                  
               ADOTTAT DIN ID-DEĊIŻJONI:
         
            Artikolu 1
            L-Anness tad-Deċiżjoni ta’ Implimentazzjoni (UE) 2019/450 huwa emendat f’konformità mal-Anness ta’ din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, l-4 ta’ Marzu 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 88, 4.4.2011, p. 5.
         
            (2)  Id-Deċiżjoni ta’ Implimentazzjoni tal-Kummissjoni (UE) 2019/450 tad-19 ta’ Marzu 2019 dwar il-pubblikazzjoni tad-Dokumenti Ewropej ta’ Valutazzjoni (EADs) għall-prodotti tal-bini abbozzati b’appoġġ tar-Regolament (UE) Nru 305/2011 tal-Parlament Ewropew u tal-Kunsill (ĠU L 77, 20.3.2019, p. 78).
      
      
         
            ANNESS
            Fl-Anness, ir-ringieli li ġejjin jiddaħħlu f’ordni sekwenzjali skont l-ordni tan-numri ta’ referenza:
            
                        “340287-00-0203
                     
                     
                        sistema ta’ pannelli rinfurzati strutturali tal-EPS b’densità għolja għal unitajiet tal-bini;
                     
                  
                        “340452-00-0204
                     
                     
                        kitt tal-bini bbażat fuq pannelli massivi bi struttura ta’ qafas tal-metall;
                     
                  
                        “090040-00-0404
                     
                     
                        parapett/ilqugħ tal-ħġieġ strutturali fi struttura cantilever;
                     
                  
                        “041561-00-1201
                     
                     
                        iżolament termali ffurmat fil-post magħmul minn foam b’bażi minerali;
                     
                  
                        “333220-00-0601
                     
                     
                        ankra installata minn qabel għall-irbit ta’ elementi ta’ faċċati tal-konkrit;
                     
                  
                        “332589-00-0601
                     
                     
                        sistema ta’ ħoloq tal-cable għall-konnessjoni ta’ elementi tal-konkrit prefabbrikati u mferra’ fil-post;
                     
                  
                        “060013-00-0802
                     
                     
                        kitt għal sistema ta’ ċmieni b’ħajt esterjuri magħmul mill-konkrit u bi trombi taċ-ċmieni tat-tafal/taċ-ċeramika flimkien ma’ trombi taċ-ċmieni tal-plastik jew tal-metall u kanali supplimentari;
                     
                  
                        “360032-00-0803
                     
                     
                        inforra, magħmula mill-fibri tal-ħġieġ u minn sustanzi minerali u organiċi, użata għall-kisi mill-ġdid ta’ kanali għal skopijiet ta’ ventilazzjoni;
                     
                  
                        “360001-01-0803
                     
                     
                        sistema ta’ ventilazzjoni magħmula minn suf minerali b’kisi fuq barra u fuq ġewwa;
                     
                  
                        “190019-00-0502
                     
                     
                        sodda tal-art tal-konkos abbażi tas-siment għal applikazzjonijiet interni u esterni.”